Kino kyakakasiddwa eggulo akakiiko akakola ku by’okulonda mu FUFA nga kaggalawo okuggyayo empapula eri abo abagenda okuvuganya ku kifo kino.
Abagenda okuvuganya baggyiddwaako 10,000,000/-. Mujib Kasule ne Magogo bokka be beesimbye ku bwapulezidenti ng’okulonda kwakubaawo nga August 12 e Masindi.
Empapula zizzibwayo nkya ku Lwokutaano. Wabaddewo oluvuuvuumo ezigamba nti eyaliko pulezidenti wa FUFA, Lawrence Mulindwa, waakukomawo yeesimbewo kyokka okuggyayo empapula kwaggaddewo talabiseeko.
Mujib Kasule ne Magogo bombi baaliko abamyuka ba Mulindwa kyokka olwaggyeeyo empapula buli omu n’awera okumegga munne.
Mujib Kasule yategeezezza nti enzirukanya y’omupiira embi y’emuwalirizza okwesimbawo kuba buli akwata entebe atunuulira Cranes yokka n’ekigendererwa ky’okufuna ensimbi ng’eno omupiira gwa wansi gufa.
Yagasseeko nti waakulwanirira kiraabu.
lug_Latn lug_Latn lug_Latn lug_Latn lug_Latn lug_Latn